Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Slovakiet på den anden side, vedrørende vedtagelsen af et regionalstøttekort, som vil blive lagt til grund for vurderingen af regionalstøtte ydet af Slovakiet

(forelagt af Kommissionen)

BEGRUNDELSE

1. Dette er et forslag om vedtagelse af et regionalstøttekort, som vil blive lagt til grund for vurderingen af regionalstøtte ydet af Slovakiet.

I artikel 64, stk. 4, litra a), i Europaaftalen anerkendte parterne, at al offentlig støtte ydet af Slovakiet i de første fem år efter aftalens ikrafttræden skal vurderes under hensyntagen til, at Slovakiet betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab.

Den 18. maj 2001 traf Associeringsrådet EU-Slovakiet afgørelse nr. 3/2001 om forlængelse med fem år af den periode, hvor Slovakiet skal betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten om oprettelse af Det Europæiske Fællesskab. Afgørelsen blev anvendt fra den 1. marts 1997 og udløb den 28. februar 2002.

I henhold til artikel 2 i afgørelse nr. 3/2001 forelægger Slovakiet senest seks måneder efter vedtagelsen af afgørelsen Europa-Kommissionen oplysninger om BNP pr. indbygger harmoniseret på NUTS II-niveau. På grundlag heraf har den slovakiske tilsynsmyndighed for statsstøtte (det slovakiske statsstøttekontor) og Europa-Kommissionen i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [1].

[1] EFT C 74 af 10.3.1998, s. 9.

Under henvisning til artikel 4, stk. 2, i gennemførelsesbestemmelserne til reglerne for statsstøtte i Europaaftalen har man skønnet, at regionalstøttekortets gyldighed bør omfatte perioden fra den 28. februar 2002, som er udløbsdatoen for den periode, hvor Slovakiet betragtes som et område svarende til de områder i Fællesskabet, som er beskrevet i traktatens artikel 87, stk. 3, litra a), jf. afgørelse nr. 3/2001 truffet af Associeringsrådet EU-Slovakiet den 18. maj 2001, til datoen for tiltrædelsen, dog senest til den 31. december 2006. Fastsættelsen af den 31. december 2006 som slutdato er vigtig for at sikre tidsmæssig overensstemmelse med kortene for de nuværende medlemsstater, som alle (med undtagelse af kortet for Tyskland) udløber på den dato, og af hensyn til programmeringen af strukturfondsstøtten.

2. I henhold til Fællesskabets retningslinjer for statsstøtte med regionalt sigte er betingelserne for at kunne anvende undtagelsen i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt pr. indbygger målt i købekraftstandarder (BNP/KKS) på under 75 % af EU-gennemsnittet. I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % nettosubventionsækvivalent (NSÆ), undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den må udgøre 50 % NSÆ. Tallene for BNP/KKS for hver region samt for EU-gennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra c). Loftet fastsættes så højt, at det vil kunne omfatte alle regioner, der netop har mistet deres litra a)-status, samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under artikel 87, stk. 3, litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor loftet kan være op til 30 % NSÆ. I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen i tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

Hvis det drejer sig om støtte til små og mellemstore virksomheder [2] kan ovennævnte støtteintensitetslofter hæves med 15 procentpoint bruttosubventionsækvivalent (BSÆ) i regioner med litra a)-status og med 10 procentpoint BSÆ i regioner med litra c)-status.

[2] EFT L 107 af 30.4.1996, s. 4.

Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

3. Slovakiet består af fire NUTS II-regioner. Tre af disse (Zapadne Slovensko, Stredne Slovensko og Vychodne Slovensko) har et BNP/KKS pr. indbygger på under 60 % af EU-gennemsnittet i henhold til de statistiske data, der foreligger for årene 1998-2000. Ifølge samme statistiske data har NUTS II-regionen Bratislava et BNP/KKS pr. indbygger på over 75 % af EU-gennemsnittet Bratislava-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 28. februar 2002, og kan derfor betragtes som en region, der netop har mistet sin litra a)-status.

4. I det foreslåede regionalstøttekort er der derfor tildelt litra a)-status til NUTS II-regionerne Zapadne Slovensko, Stredne Slovensko og Vychodne Slovensko, og lofterne for regionalstøttens intensitet i disse regioner er fastsat til 50 % NSÆ. De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

5. NUTS II-regionen Bratislava, der er en tidligere artikel 87, stk. 3, litra a)-region, tildeles litra c)-status. Da Slovakiet ikke ønsker at benytte sig af muligheden for at mindske støtteintensiteten gradvist i en overgangsperiode, og da Bratislava også er en NUTS III-region, der støder op mod regioner med litra a)-status, fastsættes regionalstøttens intensitetsloft til 20 % NSÆ. De ovennævnte lofter hæves med 10 procentpoint BSÆ, hvis det drejer sig om støtte til små og mellemstore virksomheder.

6. Den slovakiske tilsynsmyndighed for statsstøtte og Europa-Kommissionen har i fællesskab vurderet det foreslåede regionalstøttekort for Slovakiet (regionernes støtteberettigelse og de tilsvarende maksimale støtteintensiteter) og konkluderet, at det er i overensstemmelse med Fællesskabets retningslinjer for regional statsstøtte.

7. Kommissionen forelægger hermed det fælles forslag for Rådet og anmoder Rådet om at vedtage vedlagte forslag til Associeringsudvalgets afgørelse.

2003/0187 (ACC)

Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Slovakiet på den anden side, vedrørende vedtagelsen af et regionalstøttekort, som vil blive lagt til grund for vurderingen af regionalstøtte ydet af Slovakiet

RÅDET FOR DEN EUROPÆISKE UNION HAR-

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) De Europæiske Fællesskaber og deres medlemsstater indgik Europaaftalen med Slovakiet i oktober 1993.

(2) I artikel 64, stk. 4, litra a), i Europaaftalen anerkendte parterne, at al offentlig støtte ydet af Slovakiet i de første fem år efter aftalens ikrafttræden skal vurderes under hensyntagen til, at Slovakiet betragtes som et område svarende til de områder i Fællesskabet, der er beskrevet i artikel 92, stk. 3, litra a), i traktaten om oprettelse af Det Europæiske Økonomiske Fællesskab.

(3) I henhold til artikel 4, stk. 2, i gennemførelsesbestemmelserne til reglerne for statsstøtte i Europaaftalen, som vedtaget ved afgørelse nr. 6/2001 truffet af Associeringsrådet EU-Slovakiet den 22. november 2001, foretager tilsynsmyndighederne i fællesskab en bedømmelse af den maksimale støtteintensitet og den specifikke regionale dækningsgrad for de områder, hvor der kan ydes national regionalstøtte. De forelægger et fælles forslag for Associeringsudvalget, der træffer afgørelse herom.

(4) I henhold til artikel 2 i afgørelse nr. 3/2001 truffet af Associeringsrådet EU-Slovakiet den 18. maj 2001 om forlængelse med fem år af den periode, hvor Slovakiet skal betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten, forelægger Slovakiet senest seks måneder efter vedtagelsen af afgørelsen Europa-Kommissionen oplysninger om BNP pr. indbygger harmoniseret på NUTS II-niveau.

(5) Den slovakiske tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [3].

[3] EFT C 74 af 10.3.1998, s. 9.

(6) I henhold til artikel 4, stk. 2, i gennemførelsesbestemmelserne sammenholdt med artikel 2, tredje punktum, i Associeringsrådet EU-Slovakiets afgørelse nr. 3/2001 forelægges et fælles forslag for Associeringsudvalget, der træffer afgørelse derom.

(7) I henhold til Fællesskabets retningslinjer for statsstøtte med regionalt sigte er betingelserne for at kunne anvende undtagelsen i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt pr. indbygger målt i købekraftstandarder (BNP/KKS) på under 75 % af EU-gennemsnittet.

(8) I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % NSÆ, undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den kan være op til 50 % NSÆ.

(9) Tallene for BNP/KKS for hver region samt for EU-gennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

(10) Med en øvre grænse på 75 % NSÆ kan ovennævnte lofter eventuelt hæves med 15 procentpoint bruttosubventionsækvivalent (BSÆ), hvis det drejer sig om statsstøtte til små og mellemstore virksomheder [4] i artikel 87, stk. 3, litra a)-regioner.

[4] EFT L 107 af 30.4.1996, s. 4.

(11) Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra c). Loftet fastsættes så højt, at det vil kunne omfatte alle regioner, der netop har mistet deres litra a)-status, samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under artikel 87, stk. 3, litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

(12) I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor loftet kan være op til 30 % NSÆ. I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen i tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

(13) Med en øvre grænse på 30 % NSÆ kan ovennævnte lofter eventuelt hæves med 10 procentpoint BSÆ, hvis det drejer sig om statsstøtte til små og mellemstore virksomheder [5] i litra c)-regioner.

[5] EFT L 107 af 30.4.1996, s. 4.

(14) Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

(15) Slovakiet består af fire NUTS II-regioner. Tre af disse (Zapadne Slovensko, Stredne Slovensko og Vychodne Slovensko) har et BNP/KKS pr. indbygger på under 60 % af EU-gennemsnittet i henhold til de statistiske data, der foreligger for årene 1998-2000. Ifølge samme statistiske data har NUTS II-regionen Bratislava et BNP/KKS pr. indbygger på over 75 % af EU-gennemsnittet Bratislava-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 28. februar 2002, og kan derfor betragtes som en region, der netop har mistet sin litra a)-status.

(16) I det foreslåede regionalstøttekort har NUTS II-regionerne Zapadne Slovensko, Stredne Slovensko og Vychodne Slovensko fået tildelt litra a)-status og lofterne for regionalstøttens intensitet i disse regioner er fastsat til 50 % NSÆ. De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

(17) NUTS II-regionen Bratislava, der er en tidligere artikel 87, stk. 3, litra a)-region, tildeles litra c)-status. Da Slovakiet ikke ønsker at benytte sig af muligheden for at mindske støtteintensiteten gradvist i en overgangsperiode, og da Bratislava også er en NUTS III-region, der støder op mod regioner med litra a)-status, fastsættes regionalstøttens intensitetsloft til 20 % NSÆ. Det ovennævnte loft hæves med 10 procentpoint BSÆ, hvis det drejer sig om støtte til små og mellemstore virksomheder.

(18) Den maksimale tilladte støtteintensitet i hver af de ovennævnte regioner som fastsat efter fælles vurdering af den slovakiske tilsynsmyndighed for statsstøtte og Europa-Kommissionen er i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Eneste artikel

Den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Slovakiet på den anden side, vedrørende vedtagelsen af et regionalstøttekort baseres på det udkast til afgørelse truffet af Associeringsudvalget, som er vedlagt denne afgørelse.

Udfærdiget i Bruxelles,

På Rådets vegne

Formand

BILAG

ASSOCIERING

MELLEM

DEN EUROPÆISKE UNION

OG SLOVAKIET

__________

- Associeringsudvalget -

AFGØRELSE Nr. .../2002 TRUFFET AF ASSOCIERINGSUDVALGET

MELLEM DE EUROPÆISKE FÆLLESSKABER

OG DERES MEDLEMSSTATER PÅ DEN ENE SIDE

OG SLOVAKIET PÅ DEN ANDEN SIDE

af

om vedtagelsen af et regionalstøttekort, som vil blive lagt til grund for vurderingen af regionalstøtte ydet af Slovakiet

ASSOCIERINGSUDVALGET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Slovakiet på den anden side, særlig artikel 64, stk. 4,

under henvisning til artikel 4, stk. 2, i gennemførelsesbestemmelserne til reglerne om statsstøtte i Europaaftalen, vedtaget ved afgørelse nr. 6/2001 truffet af Associeringsrådet EU-Slovakiet den 22. november 2001,

under henvisning til afgørelse nr. 3/2001 truffet af Associeringsrådet EU-Slovakiet den 18. maj 2001 om forlængelse med fem år af den periode, hvor Slovakiet betragtes som et område svarende til de områder i Fællesskabet, der er omhandlet i artikel 87, stk. 3, litra a), i traktaten om oprettelse af Det Europæiske Fællesskab, særlig artikel 2, tredje punktum, og

ud fra følgende betragtninger:

(1) I henhold til artikel 2 i afgørelse nr. 3/2001 forelægger Slovakiet senest seks måneder efter datoen for vedtagelsen af afgørelsen Europa-Kommissionen oplysninger om BNP pr. indbygger, harmoniseret på NUTS II-niveau.

(2) Den slovakiske tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på at opstille et regionalstøttekort på basis af Fællesskabets retningslinjer for statsstøtte med regionalt sigte [6].

[6] EFT C 74 af 10.3.1998, s. 9.

(3) I henhold til artikel 4, stk. 2, i gennemførelsesbestemmelserne sammenholdt med artikel 2, tredje punktum, i Associeringsrådet EU-Slovakiets afgørelse nr. 3/2001 forelægges et fælles forslag for Associeringsudvalget, der træffer afgørelse derom.

(4) I henhold til Fællesskabets retningslinjer for statsstøtte med regionalt sigte er betingelserne for at kunne anvende undtagelsen i traktatens artikel 87, stk. 3, litra a), opfyldt, hvis området - der svarer til en geografisk enhed på NUTS II-niveau - har et bruttonationalprodukt pr. indbygger målt i købekraftstandarder (BNP/KKS) på under 75 % af EU-gennemsnittet.

(5) I regioner, der falder ind under traktatens artikel 87, stk. 3, litra a), må regionalstøttens intensitet ikke overstige 50 % nettosubventionsækvivalent (NSÆ), undtagen i regionerne i den yderste periferi, hvor den kan være op til 65 % NSÆ. I NUTS II-regioner, der er støtteberettigede i henhold til artikel 87, stk. 3, litra a), og hvor BNP/KKS pr. indbygger overstiger 60 % af EU-gennemsnittet, må regionalstøttens intensitet ikke overstige 40 % NSÆ, undtagen i regionerne i den yderste periferi, hvor den kan være op til 50 % NSÆ.

(6) Tallene for BNP/KKS for hver region samt for fællesskabsgennemsnittet, der skal anvendes til analysen, skal referere til gennemsnittet i de sidste tre år, for hvilke der foreligger statistikker.

(7) Med en øvre grænse på 75 % NSÆ kan ovennævnte lofter eventuelt hæves med 15 procentpoint bruttosubventionsækvivalent (BSÆ), hvis det drejer sig om statsstøtte til små og mellemstore virksomheder [7] i artikel 87, stk. 3, litra a)-regioner.

[7] EFT L 107 af 30.4.1996, s. 4.

(8) Ligeledes i henhold til Fællesskabets retningslinjer for statsstøtte med regionalt sigte fastsættes der i hver medlemsstat et nationalt loft for befolkningsdækningen i regioner, der er støtteberettigede i henhold til artikel 87, stk. 3, litra c). Loftet fastsættes så højt, at det vil kunne omfatte alle regioner, der netop har mistet deres status som støtteberettiget i henhold til artikel 87, stk. 3, litra a), samt alle tyndtbefolkede områder. For visse af de regioner, der mister deres litra a)-status efter en revision af regionalstøttekortene og får litra c)-status, kan Kommissionen i en overgangsperiode på fire år acceptere, at de støtteintensitetslofter, som de pågældende regioner ville have være berettiget til under artikel 87, stk. 3, litra a), reduceres gradvist - lineært eller i hurtigere tempo - til de har nået det intensitetsloft, der svarer til deres nye status.

(9) I regioner, der falder ind under traktatens artikel 87, stk. 3, litra c), må regionalstøtteloftet ikke overstige 20 % NSÆ, undtagen i tyndtbefolkede områder eller i regionerne i den yderste periferi, hvor det kan være op til 30 % NSÆ.

(10) I regioner, der er støtteberettigede i henhold til artikel 87, stk. 3, litra c), som både har højere BNP/KKS og lavere arbejdsløshedsprocent end de respektive EU-gennemsnit, må regionalstøttens intensitet ikke overstige 10 % NSÆ, undtagen i tyndtbefolkede områder eller i regionerne i den yderste periferi, hvor den kan være op til 20 % NSÆ. Undtagelsesvis kan der for regioner, som er omfattet af loftet på 10 % NSÆ, accepteres en støtteintensitet, der er højere, men ikke overskrider det normale loft på 20 %, hvis det drejer sig om regioner (på NUTS-III niveau eller derunder), som støder op mod en region med litra a)-status. Også her skal tallene for BNP/KKS for hver region samt for EU-gennemsnittet, der skal anvendes til analysen, referere til gennemsnittet i de sidste tre år, for hvilke der foreligger statistikker.

(11) Med en øvre grænse på 30 % NSÆ kan ovennævnte lofter eventuelt hæves med 10 procentpoint BSÆ, hvis det drejer sig om statsstøtte til små og mellemstore virksomheder [8] i litra c)-regioner.

[8] EFT L 107 af 30.4.1996, s. 4.

(12) Disse lofter udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Inden for disse lofter tilpasses støtteintensiteten til de pågældende regionale problemers omfang og størrelse, som bør vurderes i sammenhæng med situationen i EU og i de lande, som EU har indgået Europaaftaler med.

(13) Slovakiet består af fire NUTS II-regioner. Tre af disse (Zapadne Slovensko, Stredne Slovensko og Vychodne Slovensko) har et BNP/KKS pr. indbygger på under 60 % af EU-gennemsnittet i henhold til de statistiske data, der foreligger for årene 1998-2000. Ifølge samme statistiske data har NUTS II-regionen Bratislava et BNP/KKS pr. indbygger på over 75 % af EU-gennemsnittet Bratislava-regionen, som også udgør en enkelt NUTS III-region, var imidlertid støtteberettiget i henhold til artikel 87, stk. 3, litra a), indtil 28. februar 2002, og kan derfor betragtes som en region, der netop har mistet sin litra a)-status.

(14) I det foreslåede regionalstøttekort har NUTS II-regionerne Zapadne Slovensko, Stredne Slovensko og Vychodne Slovensko fået tildelt litra a)-status og lofterne for regionalstøttens intensitet i disse regioner er fastsat til 50 % NSÆ. De ovennævnte lofter hæves med 15 procentpoint BSÆ, hvis det drejer sig om støtte til små og mellemstore virksomheder.

(15) NUTS II-regionen Bratislava, der er en tidligere artikel 87, stk. 3, litra a)-region, tildeles litra c)-status. Da Slovakiet ikke ønsker at benytte sig af muligheden for at mindske støtteintensiteten gradvist i en overgangsperiode, og da Bratislava også er en NUTS III-region, der støder op mod regioner med litra a)-status, fastsættes regionalstøttens intensitetsloft til 20 % NSÆ. Det ovennævnte loft hæves med 10 procentpoint BSÆ, hvis det drejer sig om støtte til små og mellemstore virksomheder.

(16) Den maksimale tilladte støtteintensitet i hver af de ovennævnte regioner som fastsat efter fælles vurdering af den slovakiske tilsynsmyndighed for statsstøtte og Europa-Kommissionen er i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Artikel 1

NUTS II-regionerne Zapadne Slovensko, Stredne Slovensko og Vychodne Slovensko betragtes som områder, hvor der kan ydes regionalstøtte, svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab.

NUTS II-regionen Bratislava betragtes som et område, hvor der kan ydes regionalstøtte, svarende til de områder i Fællesskabet, der er beskrevet i traktatens artikel 87, stk. 3, litra c).

Artikel 2

Intensitetsloftet for regionalstøtte fastsættes til 50 % nettosubventionsækvivalent i NUTS II-regionerne Zapadne Slovensko, Stredne Slovensko og Vychodne Slovensko og til 20 % nettosubventionsækvivalent i NUTS II-regionen Bratislava.

Intensitetsloftet for regionalstøtte i artikel 2, stk. 1, kan hæves med 15 procentpoint bruttosubventionsækvivalent ved statsstøtte til små og mellemstore virksomheder [9] i NUTS II-regionerne Zapadne Slovensko, Stredne Slovensko og Vychodne Slovensko og med 10 procentpoint bruttosubventionsækvivalent ved statsstøtte til små og mellemstore virksomheder i NUTS II-regionen Bratislava.

[9] EFT L 107 af 30.4.1996, s. 4.

De intensitetslofter for regionalstøtte, der er omtalt i artikel 2, stk. 1 og 2, udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler.

Artikel 3

Denne afgørelse træder i kraft på dagen for vedtagelsen. Den udløber den 31. december 2006 eller på tidspunktet for Slovakiets tiltrædelse af EU, hvis denne indtræder først.

Udfærdiget i Bruxelles,

På Associeringsudvalgets vegne

Formand